Shkallëzohen tensionet lidhur me vendet e shenjta në Bregun Perëndimor
Hebroni në Bregun Perëndimor është vend i shenjtë si për myslimanët ashtu edhe për hebrejtë
Për myslimanët ky është vendi i xhamisë së Ibahimit, për hebrejtë Shpella e Patriarkëve. Për të dy palët, Hebroni është një nga vendet më të shenjta. Kohët e fundit, zëmërata popullore shpërtheu pasi Kryeministri izraelit, Benjamin Netanyahu e futi këtë objekt të qytetit dhe Varrin e Rashelit pranë Bethlehemit, të dy në Bregun e pushtuar Perëndimor, në listën e trashëgimisë kombëtare të Izraelit. Kështu, të dy këto vende do të marrin fonde nga shteti. Rabbi Daniel Hershkowitz është anëtar i kabinetit të zotit Netanyahu dhe ishte promotori i këtij vendimi. Izraeli mori nën kontroll shpellën në Hebron dhe Varrin e Rashelit gjatë luftës arabo- izraelite të vitit 1967. Sot qindra kolonë izraelitë jetojnë në enklavën e Hebronit. Pa një marrëveshje paqeje mes Izraelit dhe palestinezëve, të dy vendet e shenjta janë burim konfliktesh. Banorët palestinezë të Hebronit, si Hussam Abdeen, e shikojnë vendimin e fundit si një pretendim më shumë të Izraelit ndaj teritoreve të pushtura dhe si provokim. Në shenjë proteste, udhëheqësit palestinezë vendosën kohët e fundit që mbledhjet javore të kabinetit të mbahen në Hebron. Kryeministri palestinez, Salaam Fayyad, shpjegon vendimin e qeverisë së tij: Bindjet që qendrojnë në themel të mosmarrëveshjes së fundit kanë rrënjë të thella. Kur tymi u davarit, nxënësit myslimanë nga mbarë Bregu Perëndimor shkuan për të vizituar vendin e tyre të shenjtë, duke riafirmuar rëndësinë e tij. Për hebrenjtë, ky është një vend po aq i shenjtë. Noam Arnon është zëdhënës i kolonëve izraelitë në Hebron. Që nga viti 1967, hebrenjë kanë kryer ritet e tyre fetare në një pjesë të xhamisë që është kthyer në Sinagogë. Shumë hebrej ankohen se forcat izraelite të sigurimit nuk u njohin atyre të drejta të barabarta në këtë vend të shenjtë. Ai thotë në Hebraisht: Polici i bën me shenjë “Jo” Hebroni ka qënë vend i shumë masakrave gjatë shekullit të kaluar. Më e fundit ndodhi në vitin 1994, kur Baruch Goldstein, një amerikano-izraelit hapi zjarr në xhami dhe vrau 29 myslimanë. Që prej atëhere, e gjithë kjo zonë e qytetit u braktis nga palestinezët. Pjesa më e madhe e Hebronit i përngjan tani një qyteti fantazmë që nuk i përket as palestinezëve dhe as izraelitëve.